CELEX: 32020D0607
Language: bg
Date: 2020-05-04 00:00:00
Title: Решение (ОВППС) 2020/607 на Съвета от 4 май 2020 година за изменение на Решение (ОВППС) 2019/1720 относно ограничителни мерки с оглед на положението в Никарагуа

4.5.2020   
               
               
                  BG
               
               
                  Официален вестник на Европейския съюз
               
               
                  LI 139/4
               
            
         РЕШЕНИЕ (ОВППС) 2020/607 НА СЪВЕТА
         от 4 май 2020 година
         за изменение на Решение (ОВППС) 2019/1720 относно ограничителни мерки с оглед на положението в Никарагуа
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 29 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 14 октомври 2019 г. Съветът прие Решение (ОВППС) 2019/1720 (1) относно ограничителни мерки с оглед на положението в Никарагуа.
                  
               
                     (2)
                  
                  
                     На 14 октомври 2019 г. Съветът прие и заключения, в които припомни загрижеността си във връзка с влошаващото се политическо и социално положение в Никарагуа и факта, че осъжда категорично репресиите от страна на силите за сигурност и проправителствените въоръжени групи срещу политическите опоненти, демонстрантите, независимите медии и организациите на гражданското общество, които продължават от април 2018 г. насам. Освен това Съюзът потвърди решимостта си да използва всички свои инструменти в подкрепа на мирно и постигнато чрез преговори решение на кризата и намерението си да следи отблизо положението в страната, за да реагира на по-нататъшно влошаване на положението с правата на човека и принципите на правовата държава.
                  
               
                     (3)
                  
                  
                     Като подчерта своята загриженост относно цялостното положение с правата на човека и демократичното управление, Съветът прие ограничителни мерки и отбеляза, че тези мерки ще бъдат използвани по постепенен и гъвкав начин и конкретни допълнителни вписвания могат да бъдат добавени в случай на продължаваща безизходица и по-нататъшно влошаване на положението с правата на човека и принципите на правовата държава.
                  
               
                     (4)
                  
                  
                     С оглед на продължаващото сериозно положение в Никарагуа шест лица следва да бъдат включени в списъка на физическите и юридическите лица, образуванията и органите, подлежащи на ограничителни мерки, съдържащ се в приложението към Решение (ОВППС) 2019/1720.
                  
               
                     (5)
                  
                  
                     Поради това приложението към Решение (ОВППС) 2019/1720 следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Приложението към Решение (ОВППС) 2019/1720 се изменя съгласно приложението към настоящото решение.
         
         
            Член 2
            Настоящото решение влиза в сила в деня на публикуването му в Официален вестник на Европейския съюз.
            
         
         
            Съставено в Брюксел на 4 май 2020 година.
            
               
                  За Съвета
               
               
                  Председател
               
               G. GRLIĆ RADMAN
            
         
         
            (1)  Решение (ОВППС) 2019/1720 на Съвета от 14 октомври 2019 г. относно ограничителни мерки с оглед на положението в Никарагуа (ОВ L 262, 15.10.2019 г., стр. 58).
      
      
         
            ПРИЛОЖЕНИЕ
            Следните вписвания се вмъкват в списъка, озаглавен „Списък на физическите и юридическите лица, образуванията и органите, посочени в членове 1 и 2“, в приложението към Решение (ОВППС) 2019/1720:
            
               
                            
                        
                        
                           Име
                        
                        
                           Идентификационни данни
                        
                        
                           Изложение на мотивите
                        
                        
                           Дата на включване в списъка
                        
                     
                           „1.
                        
                        
                           Ramón Antonio AVELLÁN MEDAL
                        
                        
                           Дата на раждане: 11 ноември 1954 г.
                           Място на раждане: Jinotepe, Никарагуа
                           Паспорт №: A0008696
                           Издаден на: 17 октомври 2011 г.
                           Валиден до: 17 октомври 2021 г.
                           Пол: мъжки
                        
                        
                           Заместник генерален директор на националната полиция на Никарагуа и бивш началник на полицията в Масая. Отговорен за сериозни нарушения на правата на човека и за репресии срещу гражданското общество и демократичната опозиция в Никарагуа, включително чрез координиране на репресиите срещу протестиращите в Масая през 2018 г.
                        
                        
                           4.5.2020 г.
                        
                     
                           2.
                        
                        
                           Sonia CASTRO GONZÁLEZ
                        
                        
                           Дата на раждане: 29 септември 1967 г.
                           Място на раждане: Carazo, Никарагуа
                           Паспорт №: A00001526
                           Издаден на: 19 ноември 2019 г.
                           Валиден до: 19 ноември 2028 г.
                           Номер на личната карта: 0422909670000N
                           Пол: женски
                        
                        
                           Специален съветник на президента на Никарагуа по здравните въпроси и бивш министър на здравеопазването. Отговорна за сериозни нарушения на правата на човека и за репресиите срещу гражданското общество и демократичната опозиция в Никарагуа, включително чрез затрудняване на достъпа до спешна медицинска помощ на ранени цивилни лица, участвали в демонстрациите, и задължаване на болничния персонал да уведомява за демонстранти, вкарани в болница от полицията.
                        
                        
                           4.5.2020 г.
                        
                     
                           3.
                        
                        
                           Francisco Javier DÍAZ MADRIZ
                        
                        
                           Дата на раждане: 3 август 1961 г.
                           Пол: мъжки
                        
                        
                           Генерален директор на националната полиция на Никарагуа от 23 август 2018 г. и бивш заместник генерален директор на националната полиция на Никарагуа. Отговорен за сериозни нарушения на правата на човека и за репресиите срещу гражданското общество и демократичната опозиция в Никарагуа, включително като ръководи полицейските сили, извършващи насилие срещу цивилни лица, в т.ч. прекомерна употреба на сила, произволни арести и задържания и изтезания.
                        
                        
                           4.5.2020 г.
                        
                     
                           4.
                        
                        
                           Néstor MONCADA LAU
                        
                        
                           Дата на раждане: 2 март 1954 г.
                           Пол: мъжки
                        
                        
                           Личен съветник на президента на Никарагуа по въпросите на националната сигурност. В това си качество той участва пряко и носи отговорност за вземането на решения по въпроси, свързани с националната сигурност, и за установяването на репресивни политики, провеждани от Никарагуа срещу участващи в демонстрации лица, представители на опозицията и журналисти, в Никарагуа от април 2018 г.
                        
                        
                           4.5.2020 г.
                        
                     
                           5.
                        
                        
                           Luís PÉREZ OLIVAS
                        
                        
                           Дата на раждане: 8 януари 1956 г.
                           Пол: мъжки
                        
                        
                           Генерален комисар и главен служител в областта на правната помощ (DAEJ) в затвора „El Chipote“. Отговорен за сериозни нарушения на правата на човека, включително изтезания, използване на прекомерна сила, малтретиране на задържани лица и други форми на унизително отношение.
                        
                        
                           4.5.2020 г.
                        
                     
                           6.
                        
                        
                           Justo PASTOR URBINA
                        
                        
                           Дата на раждане: 29 януари 1956 г.
                           Пол: мъжки
                        
                        
                           Началник на отдел „Специални операции на полицията“ (DOEP). Участва пряко в прилагането на репресивни политики срещу демонстрантите и опозицията в Никарагуа, по-конкретно в Манагуа. Във връзка с това носи отговорност за сериозни нарушения на правата на човека и за репресиите срещу гражданското общество и демократичната опозиция в Никарагуа.
                        
                        
                           4.5.2020 г.“